|  |  |  |
| --- | --- | --- |
| **ethnosim**C:\Users\ipetropoulou\AppData\Local\Microsoft\Windows\INetCache\Content.Outlook\CVBN11BK\NEW LOGO.jpg |  |  |
| ΕΛΛΗΝΙΚΗ ΔΗΜΟΚΡΑΤΙΑ | Χολαργός, 07.05.2018 |
| ΝΟΜΟΣ ΑΤΤΙΚΗΣ |  |
| **ΔΗΜΟΣ ΠΑΠΑΓΟΥ - ΧΟΛΑΡΓΟΥ** |  |
| ΔΙΕΥΘΥΝΣΗ :  | ΟΙΚΟΝΟΜΙΚΩΝ ΥΠΗΡΕΣΙΩΝ |  |  |
| ΤΜΗΜΑ : | ΚΑΤΑΣΤΗΜΑΤΩΝ & ΛΑΪΚΩΝ  |
|  | ΑΓΟΡΩΝ |  |
| Διεύθυνση : | Περικλέους 55, Χολαργός  |  |
| Ταχ/κός Κώδικας : | 155 61 |  |
| Ηλεκτρ. Διεύθυνση : | [www.dpapxol.gov.gr](http://www.dpapxol.gov.gr) |  |
| Ηλεκτρ. Ταχ/μείο : | kpxp@dpapxol.gov.gr |
| Τηλέφωνο :  | 213 2002 877,882 |  |
| Φαξ : | 210 65 28 701 |  |

**ΑΝΑΚΟΙΝΩΣΗ-ΠΡΟΣΚΛΗΣΗ**

Ο Δήμος Παπάγου – Χολαργού στα πλαίσια διοργάνωσης της εμποροπανήγυρης επ΄ευκαιρία της θρησκευτικής εορτής της Παναγίας Φανερωμένης που θα λάβει χώρο στη δημοτική κοινότητα Χολαργού στις 22 & 23 Αυγούστου 2018, καλεί τους ενδιαφερόμενους να υποβάλλουν αίτηση-υπεύθυνη δήλωση για χορήγηση άδειας συμμετοχής αυτοπροσώπως ή με εξουσιοδότηση, συνοδευόμενη με τα απαραίτητα δικαιολογητικά, προκειμένου να μπουν στη διαδικασία επιλογής.

Ο εορτασμός θα είναι διήμερος με ημερομηνία έναρξης την 22 Αυγούστου και λήξη την 23 Αυγούστου. Η τοποθέτηση των πάγκων από τους μικροπωλητές θα ξεκινήσει την 22 Αυγούστου και ώρα 11:00 – 15:00 και θα λήξει την 23 Αυγούστου ώρα 23:00 – 01:00.

 Οι προϋποθέσεις που πρέπει να πληρούν οι ενδιαφερόμενοι και η διαδικασία επιλογής ρυθμίζονται από το άρθρο 38 του Ν.4497/17(ΦΕΚ 271 Α΄/13-11-2017) όπως αυτό ισχύει.

**Δικαιούχοι συμμετοχής**

* πωλητές που διαθέτουν όλα τα νόμιμα φορολογικά παραστατικά και ΚΑΔ σχετικό με τη δραστηριοποίηση στο υπαίθριο εμπόριο, σε ποσοστό 70% των διατιθέμενων θέσεων
* πωλητές βιομηχανικών ειδών κάτοχοι αδειών λαϊκών αγορών και κάτοχοι παραγωγικής άδειας λαϊκών αγορών με αντικείμενο εκμετάλλευσης άνθη, φυτά και μεταποιημένα προϊόντα, σε ποσοστό 20% των διατιθέμενων θέσεων
* κάτοχοι άδειας πλανόδιου ή στάσιμου εμπορίου με αντικείμενο πώλησης από τα επιτρεπόμενα στις υπαίθριες αγορές, σε ποσοστό 10% των διατιθέμενων θέσεων
* κάτοχοι αδειών για συγκεκριμένες κυριακάτικες αγορές που εκδόθηκαν με βάση προγενέστερο θεσμικό πλαίσιο, μπορούν να ζητούν τη συμμετοχή τους στις υπαίθριες αγορές του άρθρου 38 του Ν 4497/17 και υπολογίζονται στο ποσοστό της περίπτωσης (α)
* κάτοχοι άδειας του άρθρου 45 του Ν 4497/17 για διάθεση έργων τέχνης, καλλιτεχνημάτων, χειροτεχνημάτων, ειδών λαϊκής τέχνης

**Δικαιολογητικά συμμετοχής**

* Άδεια υπαίθριου εμπορίου
* Άδεια λαϊκής αγοράς
* Βεβαίωση δραστηριοποίησης (παρ.3, άρθρο 38,Ν.4497/2017)
* Διοικητική άδεια του άρθρου 45 του Ν. 4497/2017
* Φωτοαντίγραφο αστυνομικής ταυτότητας ή άδειας παραμονής (ανεξάρτητη οικον. Δραστηριότητα)
* Βεβαίωση έναρξη δραστηριότητας από το TAXIS
* Φωτοαντίγραφο από το βιβλιάριο υγείας για την πώληση τροφίμων (λουκουμάδες, ξηρούς καρπούς κλπ)
* Για κινητές καντίνες και φορητές ψησταριές έψησης, βεβαίωση καταλληλόλητας του οχήματος
* Δημοτική Ενημερότητα

**Οι αιτήσεις θα υποβάλλονται από Τετάρτη 16-05-2018 έως και την Πέμπτη 31-05-2018 στο γραφείο Πρωτοκόλλου του Δήμου συνοδευόμενες από πλήρη δικαιολογητικά.**

***Η μη κατάθεση των δικαιολογητικών επισύρει αποκλεισμό της αίτησης.***

Έντυπα των αιτήσεων διατίθενται στο Δημοτικό Κατάστημα , Περικλέους 55 (Γραφείο καταστημάτων & λαϊκών αγορών) καθώς και στην ιστοσελίδα του Δήμου Παπάγου - Χολαργού

**Πληροφορίες: Γραφείο καταστημάτων & λαϊκών αγορών 213.2002.877-882**

Η Αντιδήμαρχος

Διοικητικών – Οικονομικών Υπηρεσιών

& Ηλεκτρονικής Διακυβέρνησης

Άννα Μαρία Τσικρικώνη